[image: image1.png]



Parlamentul  României

Camera  Deputaţilor                                                                                                          
	Comisia pentru apărare, ordine

publică şi siguranţă naţională

             Nr. 32/99/2012

	                                        Bucureşti, 24.04.2012 

                          PL x 71/2012


RAPORT 

asupra proiectului de Lege pentru modificarea şi completarea Legii nr. 333/2003 privind paza obiectivelor, bunurilor, valorilor şi protecţia persoanelor
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură obişnuită, cu proiectul de Lege pentru modificarea şi completarea Legii nr. 333/2003 privind paza obiectivelor, bunurilor, valorilor şi protecţia persoanelor, trimis cu adresa nr. PLx 71 din 10 aprilie 2012 şi înregistrat cu nr. 32/99 din 12.04.2012. 


Consiliul Legislativ, cu nr. 1054/7.10.2011, a avizat favorabil proiectul de lege, cu observaţii şi propuneri.

Proiectul de lege are ca obiect de reglementare modificarea şi completarea legii mai sus-menţionate, în sensul asigurării pazei şi protecţiei ministerelor şi a celorlalte organe de specialitate ale administraţiei publice centrale şi locale, a regiilor autonome, companiilor şi societăţilor naţionale, institutelor naţionale de cercetare-dezvoltare, precum şi pentru toate instituţiile publice, de către unităţile de poliţie, poliţie locală sau jandarmerie.

De asemenea, paza bunurilor şi a valorilor deţinute de către instituţiile publice să fie asigurată tot de către poliţie, poliţia locală sau jandarmerie.

2.  Proiectul de lege face parte din categoria legilor ordinare, potrivit prevederilor art. 73 din Constituţia României, republicată.

3. Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

4. La şedinţa Comisiei din data de 24 aprilie au fost prezenţi 13 deputaţi din totalul de 22 membri ai acesteia.

5. La dezbateri a participat, în calitate de invitat, domnul Aurel Catrinoiu, şef serviciu  în cadrul Ministerului Administraţiei şi Internelor.    

6. În urma dezbaterilor, în şedinţa din 24 aprilie 2012, membrii Comisiei, cu unanimitate de voturi, au hotărât să propună plenului Camerei Deputaţilor respingerea proiectului de lege din următoarele considerente:

- conform prevederilor Legii nr. 218/2002 privind organizarea şi funcţionarea Poliţiei Române, această instituţie nu are atribuţii în domeniul asigurării pazei cu personal, ci competenţe pe linia avizării şi controlului asupra înfiinţării societăţilor private de detectivi, pază, supraveghere şi gardă de corp;
        -  aplicarea prevederilor acestui proiect de lege ar conduce la o creştere a necesarului de posturi din jandarmerie, poliţie şi poliţia locală, care ar genera influenţe financiare suplimentare asupra cheltuielilor bugetului de stat;

         - conform prevederilor Legii poliţiei locale nr. 155/2010, această instituţie asigură paza bunurilor şi obiectivelor aparţinând autorităţilor administraţiei publice locale sau altor instituţii publice de interes local, stabilite de consiliul local sau Consiliul General al Municipiului Bucureşti.
Preşedinte, 

Costică Canacheu 

Întocmit: Consilier parlamentar Luminiţa Oprea

